Viktige Begreper fra kapittel 1

Viktige begreper:

·       Blandingsøkonomi er samfunn som både har kapitalistisk markedsøkonomi og sterke innslag av politisk styring i økonomien.

·       '''Bærekraftig utvikling''' er en utvikling som dekker behovene til menneskene på jorda i dag, uten å redusere fremtidige generasjoners muligheter til å få dekt sine behov.

·       Demokrati er en styreform hvor folket, direkte eller indirekte, bestemmer hvordan samfunnet skal styres.

·       Flertallsregjering er en regjering hvor partiet eller partiene som sitter i regjeringen har flertall på Stortinget.

·       Grønn i politikken er de som legger større vekt på vern av naturen og klimaet, enn på økonomisk vekst og økt materielt forbruk.

·       Høyresiden er den siden i politikken som sterkest vektlegger enkeltmenneskers ansvar for sitt eget liv. Og som oftest er de også kritiske til å bruke staten til å utjevne økonomiske forskjeller.

·       '''Indirekte demokrati''' er et annet ord for representativt demokrati.

·       '''Kapitalistisk økonomi''' er en økonomi hvor mesteparten av produksjonen skjer i bedrifter som eies av private kapitalister (bedriftseiere).

·       Markeder oppstår der hvor noen ønsker å selge en vare eller tjeneste, og andre ønsker å kjøpe.

·       Partier er organisasjoner som arbeider for å få gjennomslag for noen bestemte politiske saker og som stiller lister ved valg.

·       Politikere er personer som er valgt til å drive med politikk.

·       Politikk er beslutninger som handler om å fordele goder og byrder mellom medlemmene i et samfunn.

·       Privatisering betyr at virksomheter som har vært eid av det offentlige, blir solgt til det private.

·       '''Representativt demokrati''' er når folket styrer gjennom å velge de personene som styrer landet.

·       Røde i politikken er de på venstresiden som har tilknytning til arbeiderbevegelsen, og som ønsker at staten skal ha en viktig rolle i omfordele økonomiske goder.

·       '''Sosialistisk økonomi''' er en økonomi hvor størstedelen av produksjonen skjer i bedrifter som er eid av det offentlige eller av arbeiderne i fellesskap., og hvor hva slags ny produksjon som skal settes i gang bestemmes politisk med utgangspunkt i hva samfunnet har mest behov for.

·       Subsidier er når det offentlige betaler deler av hva produksjonen av en vare eller tjeneste koster, slik at prisen kunder betaler blir lavere enn hva den ville blitt uten subsidier.

·       Valgflesk er populære løfter som partiene presenterer i valgkampen for å få flere velgere, men som partiet ikke vil eller kan gjennomføre om partiet får makt etter valget.

·       Velferdsstat er samfunn hvor det offentlige tilbyr samfunnsborgerne en rekke gratis goder, subsidierte goder og pengestøtte til enkeltpersoner.

·       Venstre er Norges eldste parti, og regnes i dag som sosialliberalistisk.

·       Venstresiden er den siden i politikken som sterkest vektlegger at økonomisk ulikheter skyldes urettferdige maktforhold, og som oftest er for å bruke staten til å utjevne forskjellene.

·       Økonomi er alt som handler om produksjon og fordeling av varer og tjenester.